tomron87/hebrew-wikipedia-sentences-corpus huggingface dataset:
כחלק מהליך העברת השלטון עורך סגל ראש הממשלה יוצא תיקי חפיפה מסודרים לראש הממשלה הנכנס וצוותו.
בנוסף מתקיימת בדרך כלל פגישת חפיפה בין ראש הממשלה היוצא לראש הממשלה הנכנס בהם נידונים בדרך כלל עיקרי הסוגיות הביטחוניות והמדיניות של ישראל.
בנוסף, כדי לשמור על רציפות תפקודית נשאר המזכיר הצבאי לראש הממשלה בתפקידו עד למינויי קבע ולעיתים אף ממשיך תחת ראש הממשלה הנכנס.
המזכיר הצבאי מציג בפני ראש הממשלה הנכנס סקירות ביטחוניות ראשונות בתפקיד וחושף אותו לנושאים הסודיים הרגישים ביותר בין השאר מדובר בנושאים הנוגעים לוועדה לאנרגיה אטומית, מבצעים חשאיים, תוכניות של צה"ל, פעילות המוסד וקהיליית המודיעין הישראלית.
ראש ממשלת אוגנדה הוא יושב ראש של הקבינט של אוגנדה , אם כי הנשיא הוא זה שמנהל את הממשלה בפועל.
רובינה נבאנג'ה מכהנת כראש הממשלה מאז 8 ביוני 2021.
תפקיד ראש הממשלה אויש לראשונה בשנת 1962 ובשנת 1966 ביטל ראש הממשלה, מילטון אובוטה, את התפקיד הוא גם ביטל את החוקה והכריז על עצמו כנשיא.
בשנת 1980 הוקם מחדש תפקיד ראש הממשלה.
לשכת ראש ממשלת אוגנדה ממוקמת במגדלי התאומים בדרך סר אפולו קגווה, בחטיבה המרכזית של קמפלה בירת אוגנדה והעיר הגדולה ביותר באוגנדה.
שר ראשי של מדינת החסות, אוגנדה
מספר תמונה שם תקופת כהונה מפלגה פוליטית מונרך נכנס לתפקיד עזב את התפקיד 1 בנדיקטו קיוואנוקה 2 ביולי 1961 1 במרץ 1962 המפלגה הדמוקרטית אליזבת השנייה
ראשי ממשלה של מדינת החסות, אוגנדה
מספר תמונה שם תקופת כהונה מפלגה פוליטית מונרך נכנס לתפקידו עזב את התפקיד זמן בתפקיד 1 בנדיקטו קיוואנוקה 1 במרץ 1962 30 באפריל 1962 60 יום המפלגה הדמוקרטית אליזבת השנייה 2 מילטון אובוטה 30 באפריל 1962 9 באוקטובר 1962162 ימים קונגרס העם של אוגנדה אליזבת השנייה
נכון לאוקטובר 2016 ראש הממשלה ממונה על מספר משרדי ממשלה:
סגן ראש הממשלה: מוזס עלי
השרה הממונה על התפקידים הכלליים: מרי קרורו אוקורוט
המשרד לענייני תיאום התוכניות הממשלתיות : בראשות השר ג'ון ביאבגמבי
שר המדינה לענייני אזור קרמוג'ה: מוזס קיזיגה
משרד ההיערכות לפליטים : בראשות השרה הילרי אונק
שר המדינה למוכנות לפליטים ולאסונות: מוסא אקוורו
מצליף הממשלה הראשי: רות ננקבירווה
שרת המדינה לאזור צפון אוגנדה: גרייס קוויוקוויני
שר המדינה לאזור משולש לואוורו: דניס גלבוזי סוזי
שרת המדינה לענייני אזור טסו: אגנס אקירור
שר המדינה לענייני זור בוניורו: ארנסט קיזה
ראש מחק הוא סרטו הארוך הראשון של הבמאי האמריקאי דייוויד לינץ' משנת 1977. זהו סרט אימה נסיוני וסוריאליסטי אמריקאי.
"ראש מחק" הופק במסגרת פרויקט גמר בלימודי הקולנוע של לינץ' במכון האמריקני לקולנוע בלוס אנג'לס.
במקור אישר ראש החוג ללינץ' לצלם סרט של לא יותר מ־21 דקות אלא שבמהלך הצילומים התברר כי התוצאה הסופית תהיה ארוכה בהרבה ולכן הוא קיבל אישור חריג לחרוג מהזמן הסטנדרטי של סרטי גמר.
התוצאה הייתה לסרט באורך של 89 דקות.
הפקת הסרט ארכה כחמש שנים והחלה כבר בשנת 1971. שלוש שנים הוקדשו להשלמת הצילומים ועוד שנתיים לעריכתו.
תקציבו הכולל של הסרט עמד על כעשרת אלפים דולר שלווה לינץ' מאביו.
בכל פעם שנגמר הכסף לצילומים יצאה ההפקה להפסקה, לעיתים קרובות למספר חודשים, ומסיבה זו התארכה מאוד הפקתו של הסרט.
את הסרט צילמו שני צלמים: הרברט קרדוול ופרדריק אלמס.
אלמס המשיך לשתף פעולה עם לינץ' גם בקריירה המקצועית של השניים, כאשר צילם את סרטיו קטיפה כחולה ולב פראי.
על פס הקול עבד לינץ' יחד עם חברו ללימודים אלן ספלט.
הסרט צולם במבנה נטוש לא הרחק מהמכון לקולנוע שבו למד לינץ'.
המבנה שימש בעבר כאורוות לסוסים אך ננטש ברבות השנים.
כמה מן החדרים שימשו כאתרי צילום בעוד אחרים משמשים כחדרי עריכה, איפור והכנה.
כל המשתתפים בסרט וכן אנשי ההפקה עבדו בהתנדבות.
בתפקיד הראשי הופיע השחקן האמריקאי ג'ק נאנס.
בתפקיד בת זוגו הופיע השחקנית שארלוט סטיוארט.
בתפקיד אביה הופיע שחקן הטלוויזיה הוותיק אלן ג'וזף ובתפקיד אמה הופיעה השחקנית ההוליוודית הוותיקה ג'ין בייטס.
לינץ' שימש כמעט בכל התפקידים הטכניים בסרט בעצמו: מפיק, טכנאי קול ואפקטים, עורך, מאפר ומעצב פסקול.
גם את המוזיקה בסרט הלחין לינץ' בעצמו כולל את שיר הנושא.
הסרט מתאר את התמודדותו של איש צעיר בשם הנרי עם תינוק מעוות שנולד לו מבת זוגו מארי.
מארי נוטשת את הנרי עם התינוק לבדו לאחר שהבכי הבלתי פוסק שלו מפריע לה לישון.
היא חוזרת לבית הוריה והנרי נשאר להתמודד בעצמו עם התינוק.
אך לבסוף, גם הנרי בעצמו אינו יכול יותר להתמודד עם התינוק המפלצתי והוא מחליט להורגו.
עם השנים צבר הסרט קהל מעריצים משלו ונחשב לסרט פולחן עד היום.
לינץ' עצמו אומר על סרטו זה כי הוא סרט מושלם וסרטו הרוחני והאישי ביותר.
בישראל הוקרן הסרט לראשונה ב-31 בדצמבר 1979 במסגרת פסטיבל סרטי אימה בתל אביב.
ראש מחק הקנה לדייוויד לינץ' את כרטיס הכניסה להוליווד לאחר שהמפיק מל ברוקס חיפש במאי לפרויקט בהפקתו, הסרט איש הפיל.
עבור ברוקס תוכננה הקרנה פרטית של ראש מחק ובמהלכה היה לינץ' בחרדה וחשש שמא אם ישנא ברוקס את הסרט יהיה זה סוף הקריירה שלו עוד לפני שהתחילה.
אך כשנפתחו דלתות אולם ההקרנה, רץ ברוקס החוצה, חיבק את לינץ' ואמר לו "אתה אדם מטורף.
ראש מחק מתרחש בעולם דמיוני, הדומה מאוד לעולם פוסט אפוקליפטי, תעשייתי ומנוכר.
הסרט נפתח בסצנה חידתית, מעין חלום, שבו אנו מתקרבים באיטיות לפלנטה המרחפת בחלל.
בתוך הפלנטה יושב אדם בעל פנים שרופות ומעוותות ומפעיל ידיות של מכונה.
בינתיים בחלל, מופיע ראשו של הנרי מרחף בחשכה ומפיו יוצא מה שנראה לאט לאט כזרעון.
האיש מהפלנטה מושך בידית והזרעון טס לכיוון בריכת מים קטנה ונופל לתוכה.
למעשה, סצנת חלום זו מסמלת את הרגע שבו מפרה גיבור הסרט את אהובתו ומכניס אותה להיריון.
אנו מתוודעים אל הנרי (ג'ק נאנס) ועולמו המנוכר והאפור.
הוא עובד בבית דפוס וגר בחדר קטן בבניין עלוב.
החלון היחיד בחדר פונה לנוף של קיר לבנים.
חייו ריקים למדי ולמעט העבודה אין לו הרבה מה לעשות וקיומו נראה חסר תכלית.
להנרי יש חברה בשם מארי (שארלוט סטיוארט).
ערב אחד היא מזמינה אותו לבית הוריה.
הנרי פוגש את האם (ג'ין בייטס) ואת האב (אלן ג'וזף).
האם היא אישה חזקה ודומיננטית ואילו האב נראה חלש ומשתרך אחרי אשתו.
לאחר שיחת היכרות קצרה לוקחת האם את הנרי הצידה ומודיעה לו שמארי בהריון ושהילד הוא בוודאות שלו.
הנרי מופתע ומבוהל ודם מתחיל לרדת מאפו.
האם מזהירה אותו שלא ינטוש את בתה ואת התינוק שיוולד.
לאחר מכן היא מנסה בעצמה להתנשק איתו אך הנרי חומק ממנה.
התינוק שנולד להנרי ומארי הוא מפלצת קטנה שנראית למעשה כמו זרעון גדול שלא התפתח לצורת אדם.
השניים מנסים לגדלו יחדיו ובהתחלה נראה שהכל בסדר.
הנרי הולך לעבודה ומארי נשארת בבית לטפל בתינוק.
אך בלילות התינוק בוכה ללא הפסקה ומארי לא מצליחה לישון.
לבסוף מארי קורסת מעייפות ומחליטה לעזוב את השניים ולחזור לבית הוריה כדי לישון ולהתאושש.
הנרי נשאר לטפל בתינוק לבדו.
הוא מאכיל אותו ומשקה אותו, ובאחד הימים, כשהתינוק מפתח מחלה מסתורית, מצליח הנרי לרפא אותו בעזרת טיפול מסור.
הנרי מגלה כי בדירה שמול דירתו שלו מתגוררת אישה צעירה ויפהפייה, ברונטית בעלת מבט מפתה.
היא עושה לו עיניים אך הוא נבהל וטורק בפניה את דלתו.
לילה אחד הנרי שוכב ומביט בתנור החימום שצמוד לקיר בביתו.
הוא מדמיין שבתוך התנור יש במת תיאטרון ועל הבמה עולה דמות אישה צעירה בעלת פנים לבנות, איפור כבד וחיוך מוגזם.
היא מתנועעת קדימה ואחורה לצלילי מוזיקה הבוקעת ממקור בלתי נראה ולפתע נופלים עליה ממעל לבמה זרעוני אדם.
היא מנסה להתחמק מהם ולבסוף דורכת עליהם ומועכת אותם.
בלילה אחר חולם הנרי חלום מוזר: הוא חולם כי שכנתו היפהפייה דופקת על דלת ביתו.
הוא נותן לה להיכנס והיא מביטה בו במבט פתייני.
משותק, הוא אינו מצליח לזוז.
היא מתקרבת אליו ומנשקת אותו על פיו ורק אז הוא מתעורר ומשתף איתה פעולה.
השניים נכנסים למיטה וזו הופכת לבריכת חלב.
השניים מתנשקים בלהט תוך שהם טובעים בחלב שבבריכה.
על במת התיאטרון המדומיין שבתנור חדרו מתחיל להתגלגל עציץ.
העציץ נעצר באמצע הבמה והנרי מוצא עצמו מאחורי פרגוד מביט באימה בעציץ.
לפתע ראשו של הנרי מתנתק מגופו ומתגלגל למרכז הבמה.
מתוך צווארו של הנרי מבצבץ החוצה ראשו של התינוק שלו ומתחיל לצרוח צרחה נוראה.
הדם מהעציץ נאסף סביב ראשו של הנרי ובאבחה אחת טובע הראש בתוך הדם.
הראש הערוף של הנרי נופל מן השמיים לרחוב ושם ילד קטן אוסף אותו ובורח איתו לבית דפוס.
בבית הדפוס מוציא בעל הבית חלק מתוך ראשו של הנרי ומכניס אותו למכונה מוזרה אשר מייצרת מחקים לעפרונות (ומכאן מגיע שם הסרט).
בסוף התהליך לוקח הבעלים עיפרון אחד ובודק אם המחק שעליו טוב.
הוא מקשקש קו על חתיכת נייר ואז מוחק אותו באמצעות המחק, מצהיר שהוא עובד.
פירורי המחק מתעופפים באוויר והנרי מתעורר.
הנרי מחליט שהוא אינו מסוגל יותר להתמודד עם התינוק לבדו.
הוא מחליט לחתוך את החיתול הגדול שעוטף את חלק גופו התחתון של המפלץ הקטן ולחשוף אותו.
בחשש הוא עושה זאת ובתוך החיתול אנו מגלים את איבריו הפנימיים הלא מפותחים של התינוק.
למראה המזעזע הזה מחליט הנרי לחסל את התינוק.
עם המספריים שבעזרתם חתך את החיתול הוא דוקר את התינוק במעיו.
דם פורץ מפי התינוק ולפתע כמות עצומה של חומר ביולוגי נשפכת מתוך מעיו של התינוק ומתחילה להציף את השולחן והרצפה.
הנרי מזועזע ולא יודע מה לעשות.
הוא מפנה את מבטו הצידה על מנת לא לראות מה יקרה אך לפתע דממה בחדר.
כשהנרי מפנה את ראשו חזרה הוא רואה שהתינוק גדל לממדים אדירים וזה מתחיל עכשיו לרדוף אחריו.
האיש בתוככי הפלנטה מזיז את הידיות בכוח, כנראה כדי למנוע מהתינוק להרוג את הנרי אך נכשל.
לפתע, בתוך אור לבן אנו רואים את הנרי כשהאישה הדמיונית בעלת החיוך המוגזם מהתנור מגיעה ומחבקת אותו חיבוק חם ואימהי.
הנרי הגיע אל גן העדן.
הסרט הופק במהלך 5 שנים, החל מ-1971 ובתקציב זעום של 10,000 דולר.
צוות ההפקה היה מצומצם ביותר ולמעט השחקנים ולינץ', הוא כלל את הצלם הרברט קרדוול ואת השחקנית קתרין קולסון, אשר שימשה במספר תפקידים שונים במהלך הצילומים כמו נערת תסריט ועוזרת במאי.
בהמשך פרש הצלם קרדוול מן ההפקה בשל סיבות כלכליות והוחלף בצלם הצעיר פרדריק אלמס.
במהלך עשיית הסרט עבד לינץ' כמחלק עיתונים ואת רוב שכרו השקיע בצילומי הסרט.
כך גם קולסון, שעבדה כמלצרית ותרמה את כל הכנסתה לטובת הפקת הסרט.
לימים תלוהק קולסון לסדרת הטלוויזיה של לינץ' טווין פיקס בתפקיד האישה עם בול העץ.
אחד הסודות השמורים ביותר של ההפקה עד היום הוא שאלת האביזר או האביזרים שבאמצעותם בנה לינץ' את התינוק המעוות.
בקרב מעריצים יש מספר שמועות בהקשר זה, אך לינץ' עצמו מעולם לא סיפר כיצד בנה את התינוק המעוות וכל המעורבים בהפקה שומרים זאת בסוד עד היום.
סרטו זה הראשון של דייוויד לינץ' עוסק בכל הנושאים שיאפיינו את יצירתו בעתיד: בדידות, טראומה, חרדה מינית, ייסורי מצפון מוטרפים וכמיהה לחזרה אל התמימות.
מה שמייחד את הסרט הזה היא העובדה שבזמן כתיבתו והפקתו הפך לינץ' בעצמו לאב צעיר (לבתו הבכורה, הבמאית ג'ניפר לינץ') והסרט ייתכן ועוסק גם בפחדים הראשוניים של לינץ' עצמו מאבהות ואחריות.
בספר David Lynch Decoded מציע המחבר מארק אלן סטיוארט כי דמותה של האישה מתנור החימום היא למעשה חלק מתת המודע של הנרי, אשר מעוניין לחסל את ילדו.
בסוף הסרט היא מחבקת אותו כדי לאשר לו שעשה את הדבר הנכון.
בספרו The Monster Show: A Cultural History of Horror, כותב המחבר דייוויד ג'יי סקאל כי בראש מחק "ההתרבות האנושית נראית כמעין פריק שואו המיועד אך ורק למקוללים".
כמו כן, צילום הסרט בשחור לבן אפלולי וחשוך, עם ניגודיות גבוהה בין אור וצל, תאפיין גם סרטים נוספים של לינץ' בעתיד אשר בין השאר יסווגו גם כסרטים אפלים.
ראש מטה ההגנה (בספרדית: Jefe del Estado Mayor de la Defensa או בקיצור JEMAD) הוא הדרג הפיקודי העליון בכוחות המזוינים של ספרד.
באופן רשמי הוא כפוף למלך ספרד, אולם בפועל הוא כפוף לשר ההגנה והוא היועץ הצבאי הישיר של ממשלת ספרד.
פרט לתפקידו כיועץ הצבאי של הממשלה, ראש ההגנה אמון גם על עיצוב האסטרטגיה הצבאית של ספרד, ועל חלוקת הכוחות והמשאבים בין היחידות השונות.
ראשי המטה של צבא ספרד, הצי הספרדי וחיל האוויר הספרדי אינם כפופים לראש מטה ההגנה אלא לשר ההגנה, אולם במצבים מסוימים הם מחויבים להתייעץ עמו.
ראש מטה ההגנה נבחר בידי ראש ממשלת ספרד ומועבר לאישור במועצת השרים.
לאחר מכן הוא ממונה באופן רשמי בידי המלך.
ראש מטה ההגנה המכהן הוא תאודורו אסטבן לופס קלדרון שנכנס לתפקידו ב-27 בינואר 2021.
ראש מטה הכוחות המזוינים הוא הדרג הפיקודי העליון בכוחות המזוינים של פורטוגל.
הוא כפוף לשר ההגנה הלאומית והוא היועץ הצבאי הישיר של ממשלת פורטוגל.
ב-1950, כחלק מהפקת לקחי מלחמת העולם השנייה, והצורך להתאים את הכוחות המזוינים הפורטוגזיים לתקנים של נאט"ו, הוקם המטה הכללי שנועד לתאם בין מפקדי צבא פורטוגל והצי הפורטוגזי (בשלב זה עוד לא הוקם חיל האוויר הפורטוגזי).
במקביל הוקמה המזכירות הכללית להגנה הלאומית אשר נועדה להיות ארגון התכנון של הכוחות המזוינים.
ב-1969 החליטה ממשלת פורטוגל כי המזכירות הכללית תהפוך למטה הכללי החדש, והחלו צעדים להתאמתה לתפקיד זה.
ב-1974 הושלם ההליך, והמזכירות הכללית הפכה למטה הכללי החדש.
ראשי המטות של הזרועות השונות בכוחות המזוינים (הצבא, הצי, חיל האוויר ומשמר הרפובליקה), כפופים לראש מטה הכוחות המזוינים.
מפקד חיל החימוש לעומת זאת, כפוף ישירות לשר ההגנה.
עם זאת בעיתות מלחמה גם חיל החימוש מוכפף לראש מטה הכוחות המזוינים.
ראש מטה ההגנה (באיטלקית: Capo di stato maggiore della difesa) הוא הדרג הפיקודי העליון בכוחות המזוינים של איטליה.
הוא כפוף לשר ההגנה, ומשמש כיועץ הצבאי הישיר של ממשלת איטליה.
ראש מטה ההגנה נבחר בהצבעה במועצת השרים ולאחר מכן ממונה בפועל בידי הנשיא.
ראש מטה ההגנה המכהן הוא גנרל לוצ'אנו פורטולנו שנכנס לתפקידו ב-4 באוקטובר 2024.
תפקיד ראש מטה ההגנה הוקם ב-4 במאי 1925. ראש מטה ההגנה שימש כמפקד הצבא המלכותי האיטלקי לתקופה של שנתיים.
ביוני 1941 הפך המטה הכללי מסיבות צבאיות לפיקוד העליון של הצבא.
מבנה זה נשמר עד סיום מלחמת העולם השנייה, ופירוק הצבא המלכותי שבא בעקבותיה.
ב-4 בפברואר 1947 הקימה הממשלה הרפובליקנית האיטלקית מחדש את משרד ההגנה ועמו את תפקיד ראש מטה ההגנה.
בשונה מהתפקיד שהיה קיים בצבא המלכותי, בצבא הרפובליקה נקבע כי ראש מטה ההגנה יכול לבוא משלוש זרועות הכוחות המזוינים ולא רק משורות הצבא.
עם זאת, ראש מטה ההגנה נחשב רק כ"ראשון בין שווים" ביחס לראשי המטות של שלוש זרועות הכוחות המזוינים.
ב-18 בפברואר 1997 שונה החוק כך שראש מטה ההגנה נחשב לבכיר יותר משאר ראשי המטות, והפך למפקד בפועל של הכוחות המזוינים הכפוף רק לשר ההגנה.
בשנת 2000 הפכו הקרביניירי לזרוע עצמאית בכוחות המזוינים.
עם זאת, החוק הקובע כי ראש מטה ההגנה יכול לבוא רק משורות הצבא, הצי, וחיל האוויר ולא משורות הקרביניירי, נותר בעינו.
דיוקן שם תחילת כהונה סיום כהונה פייטרו באדוליו 4 במאי 1925 4 בדצמבר 1940 אוגו קאוואלרו 4 בדצמבר 1940 1 בפברואר 1943 ויטוריו אמברוזיו 1 בפברואר 1943 18 בנובמבר 1943 ג'ובאני מסה 18 בנובמבר 1943 1 במאי 1945
ראש מועצת המדינה של הרפובליקה העממית של סין, המכונה גם ראש ממשלת סין, הוא ראש הרשות המבצעת של הרפובליקה העממית של סין ומנהיג מועצת המדינה.
ראש מועצת המדינה הוא השני בחשיבותו במערכת הפוליטית של סין, אחרי המזכיר הכללי של המפלגה הקומוניסטית של סין/נשיא סין (המנהיג העליון), ומחזיק בדרגה הגבוהה ביותר בשירות המדינה של הממשל המרכזי.
ראש מועצת המדינה אחראי ל ולוועדה המתמדת שלו.
ראש מועצת המדינה מכהן לתקופת כהונה של חמש שנים, הניתנת לחידוש פעם אחת.
הוא מנהל את ישיבות המליאה וההנהלה של מועצת המדינה, ויש לו ארבעה סגנים העוזרים לו בעבודתו.
מאז הקמת הרפובליקה העממית של סין ב-1949, כל ראשי המועצה היו חברים בוועדה המתמדת של הפוליטביורו של המפלגה הקומוניסטית הסינית, למעט בתקופות מעבר קצרות.
במערכת הפוליטית הסינית, ראש המועצה נחשב בדרך כלל לאחראי על ניהול כלכלת הרפובליקה העממית של סין.
ראש מועצת המדינה המכהן הוא לי צ'יאנג, שנכנס לתפקידו ב-11 במרץ 2023 במקום לי קצ'יאנג.
התפקיד הוקם בתחילה על פי חוק אורגני של הממשלה העממית המרכזית, שהועבר על ידי הוועידה המדינית הפוליטית העממית הסינית ב-29 בספטמבר 1949. שמו הראשון היה ראש מועצת המינהל הממשלתי.
ג'ואו אנלאי מונה לראש מועצת המדינה מיד לאחר הכרזת הרפובליקה העממית של סין ב-1 באוקטובר 1949. עם קבלת החוקה ב-1954 שונה שם התפקיד לראש מועצת המדינה של הרפובליקה העממית של סין.
מאז שנות ה-80 של המאה ה-20 הייתה חלוקת אחריות בין ראש המועצה למזכ"ל המפלגה הקומוניסטית של סין, שבה ראש המועצה אחראי על הכלכלה ועל הפרטים הטכניים של יישום מדיניות הממשלה, בעוד שהמזכיר הכללי אוסף את התמיכה הפוליטית הדרושה.
עם זאת, חלוקה זו השתנתה תחת הנהגתו של מזכ"ל המק"ס שי ג'ינפינג, שמרכז את הכוח סביב עצמו ולוקח אחריות על תחומים שהיו באופן מסורתי נחלתו של ראש המועצה, כולל הכלכלה.
ראש המועצה נבחר באופן היסטורי בתוך המפלגה הקומוניסטית של סין באמצעות דיונים של חברי הפוליטביורו בעבר ובהווה כחלק מתהליך קביעת החברים בוועדה המתמדת החדשה של הפוליטביורו.
במסגרת תהליך בלתי פורמלי זה, ראש המועצה מתוך סגניו של קודמו בתפקיד.
גם מסורת זו השתנתה תחת שי, כשבעל בריתו וראש המועצה הנוכחי לי צ'יאנג מעולם לא כיהן כסגן ראש המועצה.
באופן רשמי, ראש המועצה ממונה על ידי הנשיא ומאושר על ידי הקונגרס הלאומי העממי.
בפועל הוא נבחר בהנהגת המפלגה הקומוניסטית של סין, ובפרט על ידי הוועדה המתמדת של הפוליטביורו.
ראש המועצה נתמך על ידי ארבעה סגנים מאז הרפורמה של דנג שיאופינג ב-1983, וסגנו הראשון מכהן כראש המועצה בפועל בהיעדרו.
ראש המועצה וסגניו נבחרים אחת לחמש שנים ומוגבלים לשתי תקופות כהונה.
ראש המועצה תמיד היה חבר ב .
ראש המועצה הוא התפקיד המנהלי הגבוה ביותר בממשלת סין.
הוא עומד בראש מועצת המדינה של הרפובליקה העממית של סין ואחראי על ארגון וניהול הבירוקרטיה האזרחית.
לדוגמה, על ראש המועצה מוטלת המשימה לתכנן את תקציב המדינה וליישם פיתוח לאומי כלכלי וחברתי.
תפקיד זה כולל פיקוח על המשרדים, המחלקות, הוועדות והסוכנויות הסטטוטוריות השונות והצעת מועמדים לסגני ראש המועצה, חברי מועצת המדינה ושרי הממשלה.
מועמדויות אלו מאושרות על ידי הקונגרס.
ראש המועצה יכול גם להציע הקמת, מיזוג או פירוק משרדים, והצעה זו תאושר על ידי הקונגרס או הוועדה המתמדת שלו.
ראש המועצה יושב בראש ישיבות המליאה וההנהלה של מועצת המדינה, שכוללות גם את סגניו, חברי מועצת המדינה והמזכיר הכללי שלה ומתקיימות פעמיים או שלוש בחודש, על אף שניתן לקיים אותן בכל זמן.
למועצת המדינה יש סמכות להציע הצעות לקונגרס הלאומי ולוועדה המתמדת שלו ולנסח תקנות מנהליות אשר חייבות להיות מאושרות על ידי ראש המועצה.
ראש המועצה גם חותם על הצו המאשר את מינויים של ראש הרשות המבצעת של הונג קונג ושל מקאו .
לראש המועצה אין סמכות פיקודית על הכוחות המזוינים, אבל הוא בדרך כלל ראש ועדת הגיוס הלאומית להגנה, שהיא מחלקה של צבא סין.
למועצת המדינה סמכות להנהיג ממשל צבאי בחלוקות מנהליות מתחת למחוז, שראש המועצה מכריז לאחר מכן בצו; ראש מועצת המדינה לי פנג השתמש בסמכות זו בחלקים מבייג'ינג ולהורות על הדיכוי הצבאי של ההפגנות בכיכר טיין-אן-מן ב-1989.
ראשי מועצת המדינה של סין
ראש ממשלת איי פארו (בפארואזית: Løgmaður, ברבים: Løgmenn) הוא ראש הממשלה של איי פארו.
המונח הפארואזי Løgmaður פירושו המילולי הוא "איש חוק" והתייחס במקור לתפקיד המשפטי של דובר החוק.
תואר עתיק זה הוחזר לשימוש לציון ראש הממשלה לאחר שהאיים קיבלו שלטון ביתי בשנת 1948. בעשורים האחרונים, ממשלת איי פארו החלה להשתמש בתרגום "ראש ממשלה" כמונח הרשמי באנגלית ל-Løgmaður, מה שמשקף את העצמאות הגוברת של האיים.
תרגום זה חל רק על ראשי הממשלה המודרניים של ממשלת איי פארו ולא על המשרה שלפני 1816.
איי פארו הם אומה בעלת שלטון עצמי נרחב ואחריות רחבה בתוך ממלכת דנמרק.
המערכת הפוליטית של איי פארו היא גרסה של דמוקרטיה פרלמנטרית בסגנון הסקנדינבי.
האספה המחוקקת, הלגטינג, נחשבת לאחת הפרלמנטים העתיקים בעולם.
הממשלה המבצעת, Føroya Landsstýri, בראשות ראש הממשלה, המכונה בפארואזית Løgmaður.
מאז 1948, שלושה-עשר ראשי ממשלה שונים כיהנו באיי פארו, מהם שנים-עשר גברים ואישה אחת.
שמות ראשי ממשלת איי פארו לפי שנים
רבים מהשמות הקודמים בתפקיד זה אינם ידועים.
כראשי ממשלה לאחר קבלת העצמאות (1948-הווה)
דְיוֹקָןשֵׁםכהונהבחירותנכנס לתפקידוסיים את תפקידומשך כהונהמפלגהאנדראס סמואלסן
ראש ממשלת איי שלמה (בפג'ין: Praem Minista blo Solomon Aelan) הוא ראש הרשות המבצעת של מדינת האיים איי שלמה.
ראש הממשלה הנוכחי הוא ג'רמיה מנלה.
על פי החוקה (סעיף 33) ראש הממשלה נבחר על ידי הפרלמנט, שלא כמו שאר חברי הממשלה שנבחרים על ידי המושל הכללי.
במקרה שהפרלמנט מצביע על הבעת אי אמון בראש הממשלה, חברי הפרלמנט הנוכחי בוחרים ראש ממשלה חדש עד לבחירות.
ראש מטה חיל האוויר המלכותי הוא התואר הניתן לקצין הבכיר ביותר והראש המקצועי של חיל האוויר המלכותי (RAF).
בעל התפקיד הוא חבר בוועדת ראשי המטות, מועצת ההגנה וכן במועצת חיל האוויר (Air Force Board).
התפקיד נוצר בשנת 1918, והאוחז הראשון בו היה מייג'ור גנרל סר יו טרנצ'רד.
נכון ל-2 ביוני 2023, ראש המטה הנוכחי וה-30 במספר הוא מרשל האוויר סר ריצ'רד נייטון, שהחליף את סר מייקל ויגסטון.
נכון ליוני 2023, תחומי האחריות של CAS כוללים:
עם העברת הסמכות לתכנון ולניהול יכולות אוויר ממטה משרד ההגנה (MOD) לחיל האוויר, CAS אחראי להזמנת ציוד, חומרי לחימה וצרכים תומכים אחרים עבור חיל האוויר.
בתור ראש שירות, הוא זכאי לגשת ישירות למזכיר ההגנה ולראש הממשלה.
הוא משמש יושב ראש הוועדה הקבועה של מועצת חיל האוויר, וחבר במועצת ההגנה, במועצת חיל האוויר, בוועדת הכוחות המזוינים, בוועדת ראשי המטות ובוועדת המינויים הבכירים.
ניהול תקציב העל של חיל האוויר (AIR Top-Level Budget) לשם מימוש תוכנית הפיקוד של החיל, בהתאם לסדרי העדיפויות הביטחוניים ולמשימות הצבאיות הקבועות במסגרת התקציב המוקצה.
הבטחת בריאותו הארגונית והמקצועית ארוכת הטווח של החיל, תוך דגש על סטנדרטים מקצועיים, רוח לחימה, רווחה, ניהול קריירה ומורל.
ווידוא שכלל הגורמים, כולל עובדי ציבור וקבלנים, תורמים להשגת האפקטים המבצעיים הנדרשים כחלק מצוות אחד מאוחד.
ייעוץ על פיתוח ותחזוק של סט דרישות מגובש ומיטבי הנדרש להגנת בריטניה.
מתן ייעוץ והמלצות לראש המטה הכללי (CDS), למשרד ההגנה ולממשלה בנוגע להעסקה המבצעית של חיל האוויר, כולל תרומה מהידע והניסיון הצבאי לעיצוב מדיניות הביטחון הלאומי.
ראש מבצעי החלל של ארצות הברית הוא ראש השירות (Service Chief) של חיל החלל של ארצות הברית, והקצין הבכיר ביותר בשירות זה.
תפקידו כולל ייעוץ צבאי ראשי למזכיר חיל האוויר בכל הנוגע להפעלת חיל החלל, וכן ייעוץ צבאי למועצה לביטחון לאומי, למזכיר ההגנה ולנשיא ארצות הברית, כחבר במטות המשולבים של הכוחות המזוינים של ארצות הברית.
מפקד חיל החלל הוא גנרל בדרגת ארבעה כוכבים, ובדרך כלל נחשב לקצין הבכיר ביותר בשירות פעיל בחיל החלל.
מדובר בתפקיד מנהלי שמושבו בפנטגון, והוא אינו כולל סמכות פיקוד מבצעית ישירה על כוחות חיל החלל.
עם זאת, המפקד כן מפקח על יחידות וארגונים בחיל החלל כנציגו של מזכיר חיל האוויר.
ראש ממשלת ישראל הוא ראש הרשות המבצעת בשיטת הממשל בישראל.
החוק הישראלי מקנה לממשלה שאותה מנהל ראש הממשלה את סמכויות השלטון הביצועיות, על אף שנשיא המדינה מוגדר בחוק כראש המדינה.
לראש ממשלת ישראל מתמנה אחד מחברי הכנסת, שנשיא המדינה הטיל עליו להרכיב ממשלה, אחר התייעצות עם נציגי הסיעות, ושהצליח לקבל את אישורה של הכנסת להרכב ממשלתו.
תהליך בחירתו של ראש הממשלה, וכן סמכויותיו וסמכות ממשלתו נקבעו בחוק יסוד: הממשלה, שעבר גלגולים אחדים.
ראש ממשלת ישראל השלושים ושבע שהושבעה בדצמבר 2022 הוא בנימין נתניהו.
סמכויותיו ותפקידיו של ראש הממשלה
ראש הממשלה מרכיב את רשימת השרים של הממשלה ומגיש אותה לאישור הכנסת.
ראש הממשלה מנהל את ישיבות הממשלה ואת עבודת הממשלה בכלל.
הוא ממלא את מקומם של שרים שהתפטרו או שנבצר מהם למלא את תפקידם, הוא הקובע את העניינים שבהם תטפל הממשלה, והוא הנושא באחריות הראשית לתוצאות מדיניות הממשלה.
עם זאת, החוק קובע כי הממשלה כולה (שלא כמו משטר נשיאותי) היא הגוף השולט במדינה, ולפיכך החלטות הממשלה מתקבלות בהצבעות שדורשות תמיכה של רוב השרים, וקולו של ראש הממשלה שווה לקולו של כל שר אחר.
ראש הממשלה אינו יכול לכפות את דעתו על הממשלה באופן ישיר, אולם הוא יכול:
לפטר שרים (גם בלי הסכמת הכנסת) באופן שיקנה לו תמיכה מרבית.
בפסיקת בג"ץ נקבע כי אין מניעה מראש ממשלה לפטר שרים המתנגדים לו לפני הצבעה בממשלה, כדי ליצור רוב בעד ההחלטה.
מנגד השרים המפוטרים וסיעותיהם יכולים להצטרף לאופוזיציה בכנסת, ולתמוך בהצעות אי-אמון בממשלה.
לפזר את הכנסת ולקבוע בחירות חדשות, במצב בו יש בכנסת רוב שלא מאפשר לממשלה לתפקד, ובלבד שקיבל את אישורו של נשיא המדינה לכך.
במצב חירום, כאשר קיים צורך דחוף וחיוני להתקין תקנות שעת חירום, ולא ניתן לכנס את הממשלה לשם כך, בסמכותו של ראש הממשלה להתקינן בעצמו.
בנוסף, ראש הממשלה הוא הקובע הבלעדי של סדר היום של ישיבות הממשלה והוא גם המנהל של הישיבות, שמתנהלות בהתאם לתקנון הממשלה.
ראש הממשלה ממונה ישירות על שירות הביטחון הכללי, המוסד למודיעין ולתפקידים מיוחדים, המטה לביטחון לאומי, הוועדה לאנרגיה אטומית ומערך הסייבר הלאומי.
ראש הממשלה אינו ממונה על צה"ל רשמית, אך מוביל ומנווט את מדיניות החוץ והביטחון באמצעות המטה לביטחון לאומי והמזכירות הצבאית.
מתוקף מעמדו הקרדינלי של ראש הממשלה בהובלת מדיניות, סדר היום של הממשלה והאג'נדה, ראש הממשלה חבר במספר ועדות שרים, בהן מכוח חוק, ומתוקף קידום מדיניות הממשלה והובלתה ויישומה בנושאי מדיניות ביטחון-לאומי, מדיניות חברתית-כלכלית ובקידום פרויקטים לאומיים.
+ועדות השרים בהן חבר ראש ממשלת ישראלועדהמעמד1ועדת שרים לענייני ביטחון לאומי (על פי חוק)יושב ראש
ראש הממשלה נבחר בבחירות דמוקרטיות, אבל באופן עקיף – ציבור הבוחרים בוחר את חברי הכנסת שהם נציגיו בכנסת, ואלה בוחרים את ראש הממשלה ומאשרים את הרכב הממשלה שהקים.
שיטה זו נהוגה בישראל מאז יום היווסדה, למעט תקופה קצרה בין השנים 1996–2001. במהלך תקופה זו היה בתוקף חוק הבחירה הישירה, שהנהיג שיטה שבה הצביעו הבוחרים בנפרד לכנסת ולראש הממשלה.
השיטה הונהגה בתקווה להביא ליתר יציבות בשלטון, אולם היא בוטלה כשהתברר שאין היא משיגה את מטרתה.
על-פי השיטה הנוהגת היום, עם בחירתה של כנסת חדשה מזמין נשיא המדינה נציגים מן הסיעות החברות בכנסת החדשה לשם התייעצויות.
בסופן, ולא יאוחר משבוע ימים מיום פרסום תוצאות הבחירות, הוא מטיל על אחד מחברי הכנסת החדשה להרכיב ממשלה.
בדרך כלל, הנשיא מטיל את מלאכת הרכבת הממשלה על חבר הכנסת שזוכה לתמיכה בכוח של מספר רב יותר של חברי הכנסת החדשה.
לראש הממשלה המיועד ניתנים 28 ימים להשלמת מלאכת הרכבת הממשלה, אך הנשיא רשאי להאריך תקופה זו בתקופות נוספות, ובלבד שלא יעלו יחד על 14 ימים.
במהלך הזמן הזה הוא מקיים משא ומתן עם סיעות התומכות בו שבו מגובשים עיקרי המדיניות של הממשלה ("קווי יסוד") וחלוקת הסמכויות בתוכה ("התיקים" או השרים העומדים בראש משרדי הממשלה).
בתום המשא ומתן, מציג ראש הממשלה המיועד את ממשלתו בפני הכנסת.
הוא מציג את ההסכמים שהושגו עם הסיעות החברות בממשלה החדשה (סיעות הקואליציה), את קווי היסוד של הממשלה, את השרים החדשים ואת תפקידיהם.
לאחר שמיעת טיעונים בעד ונגד התמיכה בממשלה החדשה מתקיימת הצבעה.
אם תוצאות ההצבעה מורות על תמיכה בממשלה החדשה, נשבע ראש הממשלה החדש אמונים בזו הלשון:
במקרה וראש הממשלה המיועד מציג ממשלת חילופים ותוצאות ההצבעה מורות על תמיכה בממשלה החדשה, נשבע ראש הממשלה החדש אמונים בזו הלשון:
ולאחריו נשבעים ראש ממשלת ישראל החלופי (במקרה של ממשלת חילופים) וכל השרים החדשים.
כל זמן שראש הממשלה החדש לא הציג את ממשלתו וקיבל לה את אישור הכנסת, ממשיך בתפקידו ראש הממשלה היוצא, אף אם כבר אינו חבר הכנסת.
אם עברה תקופה זו והמועמד לא הודיע לנשיא המדינה שהרכיב ממשלה, או שהודיע לו לפני כן שאין בידו להרכיב ממשלה, או שהציג ממשלה והכנסת דחתה את הבקשה להביע בה אמון, אזי יכולים להתאגד 61 חברי כנסת ולהציע בכתב בפני הנשיא מועמד, שהוא חבר הכנסת שהביע את הסכמתו להרכבת ממשלה.
במצב זה, לנשיא אין יכולת להפעיל שיקול דעת ולהתנגד, והוא נותן לו 14 ימים להרכיב ממשלה.
ראש הממשלה חייב להיות חבר הכנסת (למעט בתקופה שבה הוא ממתין להחלפתו בידי ראש ממשלה חדש), אך השרים אינם חייבים להיות חברי הכנסת.
מינוי של שר או שינוי בחלוקת הסמכויות בממשלה מחייבים הודעה לכנסת, אבל ראש הממשלה רשאי לפטר שר בלי אישור הכנסת.
הכנסת רשאית להפיל את הממשלה בהצבעת אי-אמון.
על-פי חוק יסוד: הממשלה, שנחקק ב-2001 (ונכנס לתוקפו עם תחילת כהונתה של הכנסת השש עשרה), הצעה להצבעת אי-אמון הייתה חייבת לכלול גם הצעה למועמד חלופי להרכבת הממשלה החדשה, מבין חברי הכנסת (למעט ראש הממשלה המכהן).
ההצעה חייבת לזכות ברוב מוחלט של 61 חברי-כנסת, ובמקרה כזה חייב נשיא המדינה להטיל את הרכבת הממשלה החדשה על המועמד שהוצע.
על-פי החוק מ-2001 יכול ראש הממשלה, בהסכמת נשיא המדינה, לפזר את הכנסת, במצב בו יש בכנסת רוב שלא מאפשר לממשלה לתפקד.
החלטה כזו מביאה בהכרח להתפטרות ראש הממשלה (והממשלה כולה) ולעריכת בחירות חדשות.
הכנסת רשאית במקרה כזה להציע לנשיא המדינה, בתוך 21 יום, מועמד חלופי לראשות הממשלה מבין חברי הכנסת (למעט ראש הממשלה המתפטר), ובכך לבטל את פיזור הכנסת ולהתחיל בהרכבת ממשלה חדשה.
ראש הממשלה יכול להתפטר גם מבלי לפזר את הכנסת.
במקרה כזה יחזור הנשיא ויקיים התייעצויות לבחירת ראש ממשלה חדש מבין חברי הכנסת.
אם ראש הממשלה אינו מסוגל למלא את תפקידיו במשך יותר מ-100 ימים, מופעל ההליך להרכבת ממשלה חדשה כאילו התפטר ראש הממשלה ביום ה-101. אם נפטר ראש הממשלה בטרם נקבע כי הוא בלתי-כשיר, מפעילים את ההליך, כאילו התפטר ביום מותו.
במקרה וראש הממשלה מורשע, בפסק דין סופי, בעבירה שיש עמה קלון רואים אותו כאילו התפטר.
על פי חוק יסוד: הממשלה (1968, 1992, ו-2001), אפשר שאחד מחברי הממשלה שהוא גם חבר הכנסת, יכהן כממלא מקום ראש הממשלה.
רק במקרה שנבצר זמנית מראש הממשלה למלא את תפקידו, ממלא מקום ראש הממשלה מחליף אותו לתקופה מוגבלת ועד "100 ימים רצופים".
אם לא מכהן ממלא מקום קבוע, רשאית הממשלה למנות את אחד מחבריה שחבר בכנסת למלא את מקומו של ראש הממשלה במקרים אלו לתקופה מוגבלת כאמור.
ממלא מקום ראש הממשלה גם מנהל את ישיבות הממשלה כאשר זה נעדר מגבולות המדינה.
ב-4 בינואר 2006 הועברו סמכויות רה"מ אריאל שרון לממלא מקומו, אהוד אולמרט, באופן אוטומטי מכוח החוק, לאחר ששרון הוכרז כ"נבצר זמנית" (הכרזה על "נבצרות קבע" מטעם היועץ המשפטי לממשלה, מני מזוז, הייתה גוררת הצבעת ממשלה על מינוי איזה מן השרים כאמור, לראש ממשלה בפועל).
ב-14 באפריל 2006, היום ה-101 לאשפוזו של אריאל שרון, הממשלה הצביעה על מינויו של אהוד אולמרט כראש ממשלה בפועל, עד להקמת הממשלה החדשה.
בממשלת חילופים, ראש ממשלת ישראל החלופי הוא גם ממלא מקום ראש הממשלה.
ממלא מקום מקבל את מלוא סמכויות ראש הממשלה רק במקרה שנבצר מראש הממשלה לכהן באופן זמני (מחוק יסוד: הממשלה 1992, מוגבל בתקופה של "עד מאה ימים רצופים" ולא תלוי בחזרתו של רה"מ לתפקיד), אם מונה מראש, באופן אוטומטי מכוח החוק.
"ראש ממשלה בפועל", אינו מתמנה, אלא בהחלטת ממשלה, "עד שתיכון הממשלה החדשה", ורק לאחר ש"נבצר דרך קבע" מראש הממשלה לכהן בתפקידו (הוכרז כנבצר קבע או חלפו 100 ימים רצופים לנבצרות הזמנית) או אם רה"מ נפטר או חדל להיות רה"מ עקב הרשעה בעבירה שיש עמה קלון.
במקרים אלו, רשאית הממשלה להצביע על איזה מחבריה (ממלא מקום ראש הממשלה או שר אחר) ובלבד שיהיה חבר כנסת וחבר סיעתו של רה"מ (רק מחוק יסוד 2001 נדרש מרה"מ בפועל להיות גם חבר סיעתו של רה"מ).
סמכויותיו של ראש הממשלה בפועל (או של ממלא מקום ראש הממשלה בתקופה שראש הממשלה אינו יכול למלא את תפקידו) זהות לאלו של ראש הממשלה, פרט לכך שאינו יכול לפזר את הכנסת.
מאז קום המדינה היו מספר מקרים בהם נדרש למנות ראש ממשלה בפועל, כאשר שלושת הבולטים היו:
יגאל אלון כיהן כראש ממשלה בפועל לאחר מותו של ראש הממשלה לוי אשכול, עד להקמתה של ממשלה בראשות גולדה מאיר.
שמעון פרס היה ראש הממשלה בפועל לאחר רצח יצחק רבין, עד להקמת הממשלה בראשותו.
לאחר השבץ המוחי שבו לקה אריאל שרון עברו סמכויות ראש הממשלה לממלא מקומו אהוד אולמרט, ואחר חלוף מאה ימים, בהתאם לחוק, מינתה אותו הממשלה לראש ממשלה בפועל (אף שנערכו כבר הבחירות לכנסת השבע עשרה ועמדה לקום ממשלה חדשה).
בממשלת חילופים, לא מתמנה ראש ממשלה בפועל, וראש ממשלת ישראל החלופי הופך במקרה כזה לראש הממשלה.
משרד ראש הממשלה אחראי ליישום מדיניות ראש ממשלת ישראל, תיאום פעילויות משרדי הממשלה בתחומים השונים וניהול מהלכי שינוי ועבודות מטה ברמה הלאומית.
המעון הרשמי, שכרו ותנאים נלווים
מעון ראש ממשלת ישראל הרשמי הוא בית אגיון, בשכונת רחביה בירושלים.
קיים מיזם לבניית מתחם חדש עבור מעון ומשרד משולב לראש הממשלה והוא נקרא "מיזם שירה".
שכרם של ראש הממשלה והשרים נקבע בהחלטה של ועדת הכספים של הכנסת.
נכון לשנת 2023 שכר היסוד של ראש הממשלה עומד על כ-64,797 ש"ח לחודש (ברוטו).
שכר זה והתוספות הנלוות לו חייבים במיסים כשכרו של כל תושב ישראל.
בתיקון לפקודת מס הכנסה נקבע שראש הממשלה ושאיריו ייזכו לפטור ממס הכנסה לתשלומים והטבות מהמדינה, שאינם משכורת או קצבה, בדומה לפטור הניתן לנשיא המדינה.
קובע: "תשלומים, שירותים וטובות הנאה המשתלמים או הניתנים מאוצר המדינה לראש הממשלה או לראש הממשלה לשעבר או לשאיריו בקשר למילוי תפקידו כראש הממשלה, למעט משכורת וקצבה".
ראש ממשלת ישראל מאובטח בכל עת על ידי היחידה הממלכתית לאבטחת אישים בשירות הביטחון הכללי כחלק מהיותו אחד מסמלי השלטון של מדינת ישראל.
משפחת ראש הממשלה מאובטחת בדרך כלל על ידי יחידת מגן.
בשנת 2023 החליטה ועדת השרים לענייני שירות ביטחון כללי על העברת אבטחת בני משפחתו של ראש הממשלה בנימין נתניהו לידי שירות הביטחון הכללי.
לרשות ראש הממשלה ונשיא המדינה עומד מטוס רשמי בשם "כנף ציון" מדגם בואינג 767-300ER, אשר משמש לטיסות הרשמיות מחוץ לגבולות המדינה.
בנוסף לרשות ראש הממשלה עומדת מכונית שרד מדגם A8 אשר מצוידת במערכת שמסוגלת לסנן גזים רעילים ובמערכת קשר אינטגרלית שמאפשרת ליושבי הרכב להינעל בתוכו.
הרכב עמיד גם לירי של נשק קל ולמטעני צד, וכולל מיגונים מיוחדים לפי מפרט ישראלי ייחודי שהוכן בשב"כ.
שיירת ראש הממשלה כוללת שלושה רכבי שרד משוריינים מדגם אאודי A8 בצבע שחור, לצד מספר ג'יפים מלווים ורכבי ביטחון (משטרה ולפעמים גם מד"א).לרכבי האאודי המשוריינים של ראש הממשלה יש לוחית זיהוי עם סמל המדינה על רקע צהוב.
בשיירה יש גם כלי רכב מדגם טויוטה לנד קרוזר בהם יושבים מאבטחים, כמעט תמיד עם חלונות פתוחים, כדי לתת מענה ירי מהיר.
בניגוד למנהיגי עולם אחרים המחזיקים מעונות נופש כמו קמפ דייוויד, ראש ממשלת ישראל נופש את חופשותיו באופן פרטי באזורי הארץ השונים, בדרך כלל באזור הגליל העליון ורמת הגולן.
ראשי ממשלה לשעבר זכאים ללשכה למשך חמש שנים עם נהג ומזכירות, אבטחה, ולהיקבר בחלקת גדולי האומה בהר הרצל.
סיום תפקידם של ראשי הממשלה בישראל
כל ראשי הממשלות שכיהנו בישראל למעט אחת לא השלימו תקופת כהונה מלאה בתפקיד, אף שחלקם כיהנו מספר פעמים.
מאיר סיימה את תפקידה כראש ממשלה רק לאחר שהתפטרה בקדנציה לאחר מכן.
דוד בן-גוריון כיהן כראש ממשלה במשך כל כהונות הכנסת הראשונה, השלישית והרביעית, אך כנסות אלה לא השלימו את תקופת כהונתן והבחירות לכנסת הבאה הוקדמו.
כך גם כיהן מנחם בגין במשך כל כהונת הכנסת התשיעית, יצחק שמיר בכנסת השתים עשרה, בנימין נתניהו בכנסת הארבע עשרה, בכנסת השמונה עשרה, בכנסת התשע עשרה, בכנסת העשרים, בכנסת העשרים ואחת, בכנסת העשרים ושתים ובכנסת העשרים ושלוש, ואהוד אולמרט בכנסת השבע עשרה, שכולן סיימו את כהונתן לפני המועד הקבוע בחוק.
1948 פירוק המחתרות והקמת צה"ל
1966 ביטול הממשל הצבאי על ערביי ישראל
1967 מלחמת ששת הימים22 בדצמבר 196412 בינואר 1966השתים עשרההמערך הראשון
נפטר בכהונתוהשלוש עשרההשישית (1961)העבודההמערך השני
העבודהראש הממשלה בפועל – יגאל אלון26 בפברואר 196917 במרץ 1969—4גולדה מאיר
1969 תחילת העלייה מברית המועצות
1975 הסכם הביניים בין ישראל למצרים
1979 "המהפך הכלכלי" והאינפלציה בישראל
1982 מלחמת לבנון הראשונה5 באוגוסט 198110 באוקטובר 1983התשע עשרההעשירית (1981)7יצחק שמיר
1985 מבצע רגל עץ(7)יצחק שמיר
(1915–2012)הליכודחרות20 באוקטובר 198622 בדצמבר 1988העשרים ושתיים1987 פורצת האינתיפאדה הראשונה
תחילת שנות ה-90 העלייה מברית המועצות לשעבר
נרצח בכהונתוהעשרים וחמשהשלוש עשרה (1992)1993 הסכמי אוסלו
1994 הסכם השלום עם ירדן
1995 רצח יצחק רביןראש הממשלה בפועל – שמעון פרס4 בנובמבר 199522 בנובמבר 19951995 המהפכה החוקתית
1996 חיסול יחיא עייש(8)שמעון פרס
(נולד ב-1949)הליכוד-גשר-צומתהליכוד18 ביוני 19966 ביולי 1999העשרים ושבעהארבע עשרה (1996)1996 מהומות מנהרת הכותל
(נולד ב-1942)ישראל אחתהעבודה6 ביולי 19997 במרץ 2001העשרים ושמונההחמש עשרה (1999)
2000 פורצת האינתיפאדה השנייה11אריאל שרון
2002 התחלת בנייתה של גדר ההפרדה
נבצר 100 ימיםהשלושיםהשש עשרה (2003)קדימהראש הממשלה בפועל – אהוד אולמרט14 באפריל 20064 במאי 20062006 מלחמת לבנון השנייה
2008–2009 מבצע עופרת יצוקה12אהוד אולמרט
2017 הכרת ארצות הברית בירושלים
2021 מבצע שומר החומותהליכוד - ישראל ביתנו
2022 גל הטרור בישראל ומבצע שובר גלים14יאיר לפיד
2022 הסכם הגבול הימי בין ישראל ללבנון(9)בנימין נתניהו
2023 ואילך מלחמת חרבות ברזל
החישובים שמוצגים בכתב מודגש ונטוי מתמשכים עד היום.
דירוגראש הממשלהתקופה כראש הממשלהכהונות(כולל כראש ממשלה בפועל בתחילת כהונה)תאריך לידהגיל בזמן הכניסה לתפקיד
(כהונה ראשונה)גיל בזמן היציאה מהתפקיד
ראש ממשלת הרשות הפלסטינית הוא תפקיד הניתן לאדם המרכיב את ממשלת הרשות הפלסטינית והעומד בראשה.
במרץ 2003 שינתה המועצה המחוקקת הפלסטינית את החוק הבסיסי ויצרה תפקיד של ראש ממשלה, בנפרד מנשיא הרשות, דבר שיצר ממשל סמי־נשיאותי ברשות.
במרץ 2003 העניק נשיא הרשות הפלסטינית יאסר ערפאת למחמוד עבאס מנדט להקמת ממשלה חדשה, והיא הושבעה באפריל.
ומטרתו היא לנהל את בעיקר את ענייני הפנים של הרשות הפלסטינית והנושאים שעומדים על סדר היום של ממשלתה.
מרבית הכוח הביצועי וניהול ענייני החוץ מצויים בידיו של נשיא הרשות הפלסטינית.
ראש הממשלה ממונה על ידי נשיא הרשות הפלסטינית ונדרש לקבל את אמון המועצה המחוקקת הפלסטינית.
בניגוד למשרת ראש הממשלה במדינות רבות בעולם, ראש ממשלת הרשות הפלסטיני אינו חבר פרלמנט בזמן כהונתו בתפקיד זה.
ראש ממשלת לבנון הוא ראש הרשות המבצעת בשיטת הממשל הלבנונית.
החוקה הלבנונית מקנה לממשלה שאותה מנהל ראש הממשלה את סמכויות השלטון הביצועיות, על אף שנשיא לבנון מוגדר בחוק כראש המדינה.
על פי האמנה הלאומית הלבנונית (1943), נושא משרת ראש הממשלה הוא מוסלמי סוני.
בספטמבר 1955 כיהן פואד שהאב המארוני כראש הממשלה בפועל לאחר התפטרות נשיא לבנון בשארה אל-ח'ורי המארוני וראש הממשלה סאיב סלאם הסוני.
בספטמבר 1988 פיזר נשיא לבנון אמין ג'ומאייל את ממשלת סלים אל-חוס ומינה במקומו את מישל עאון המארוני, עקב אי הבחרותו של נשיא חדש וחששו מהאי־ייצוגם של המארונים בממשלת לבנון.
הממשלה חילופית לא הוכרה בידי סוריה, שהמשיכה לתמוך בממשלת אל-חוס.
לאחר הסכם טאיף ב־1989 חוזקו סמכויות ראש ממשלת לבנון על חשבון סמכויות נשיא לבנון.
משרד ראש הממשלה, הסראי הגדול, נמצא בביירות.
ראש ממשלת גאורגיה (; סַכַּרתְּווֶלוֹס פּרֵמִייר-מִינִיסטרִי) הוא ראש הממשלה הגאורגית וראש הרשות המבצעת של גאורגיה.
ראש הממשלה מארגן, מכוון ומפקח על ביצועי הממשלה וחותם על החוקים של הממשלה.
הוא האחראי למינוי ופיטורי שרים בממשלה.
ראש הממשלה מייצג את גאורגיה ביחסי חוץ וחותם על הסכמים בינלאומיים בשם המדינה.
הוא האחראי לפעילות הממשלה בפני הפרלמנט של גאורגיה.
המפלגה המובילה בבחירות הפרלמנטריות בוחרת את המועמד לראשות הממשלה.
והמועמד צריך לזכות בהצבעת אמון הפרלמנט.
לאחר שזכה באמון הפרלמנט ימונה המועמד לתפקיד ראש ממשלת גאורגיה על ידי נשיא גאורגיה.
משרד ראש הממשלה נוסד לראשונה בשנת 1918 עם יסוד הרפובליקה הדמוקרטית של גאורגיה והמשרה בוטלה כאשר גאורגיה הפכה לחלק מברית המועצות.
המשרד נוסד מחדש כאשר גאורגיה הפכה עצמאית שוב.
בין ה-8 בדצמבר 1995 ו-17 בנובמבר 2004, המשרד נקרא "שר המדינה", ולאחר מכן שמו שונה בחזרה ל"משרד ראש הממשלה".
הוא מאובטח על ידי אנשי שירות אבטחת המדינה המיוחד.
ראש ממשלת טורקיה (בטורקית: Türkiye Cumhuriyeti başbakanı ובדרך כלל רק Başbakan - ראש הממשלה) הייתה משרה שהמחזיק בה היה ראש מועצת השרים בטורקיה.
היה אחראי על שיתוף הפעולה בין השרים ועל מימושה של מדיניות הממשלה, והיה עליו לפקח על כך שהשרים פועלים בהתאם להוראות החוקה והחוק.
ראש הממשלה התמנה בידי נשיא טורקיה מקרב חברי האספה הלאומית ועליו להציג את שריו בפני האספה.
האספה אישרה את המינוי בהצבאת אימון בתוך שבוע ולאחר שהממשלה הציגה בפניה את תוכנית פעולתה.
כל אחד מהשרים היה אחראי בפני ראש הממשלה לעניינים עליהם מופקד משרדו ולפעולות הכפופים לו.
משרד ראש ממשלת טורקיה כונה "באשבקנלק" (Başbakanlık).
ראש הממשלה האחרון שכיהן בטורקיה היה בינאלי ילדרים, ראש הממשלה ה-28 במספר.
על פי משאל העם שהתקיים באפריל 2017, תפקיד ראש הממשלה התבטל והתמזג עם תפקיד הנשיא, עם מעבר טורקיה למשטר נשיאותי, בדומה לזה הקיים בארצות הברית.
עם הקמתה של האספה הלאומית הגדולה של טורקיה ב-23 באפריל 1923 נבחר מוסטפא כמאל לנשיאה.
רק ב-1921 קיבלה האספה הלאומית את חוקתה הראשונה וזו עמדה בתוקף גם לאחר הכרזת העצמאות של טורקיה ועד שנת 1924. חוקת 1921 הייתה קצרה ולקונית ולא הזכירה כלל את הנשיא או את ראש הממשלה.
נשיא האספה תיפקד כראש ממשלה אף שהלכה למעשה הוא היה בעצם יושב ראש האספה הלאומית.
ביום הכרזת העצמאות של טורקיה, ב-29 באוקטובר 1923 שונתה החוקה הראשונה כך שקבעה בסעיף 10 את תפקידו של נשיא המדינה וסעיף 12 קבע כי האחרון ימנה, יחד עם האספה הלאומית, את ראש הממשלה (Başvekil בטורקית עות'מאנית).
הלכה למעשה קבעה החוקה כי טורקיה היא רפובליקה נשיאותית והנשיא הוא ראש הרשות המבצעת.
מצב זה נותר בעינו גם עם קבלתה של החוקה השנייה ב-1924.
ב-1961 נכנסה החוקה השלישית של טורקיה לתוקפה לאחר משאל עם.
חוקה זו ערכה שינויים מרחיקי לכת במבנה מוסדות המדינה ותפקידים, ובין היתר הפכה את המדינה לרפובליקה פרלמנטרית.
הנשיא הפך לדמות ייצוגית אף כי שמר על מעמדו הרשמי כראש הרשות המבצעת, והסמכויות הביצועיות הופקדו בידיו של ראש הממשלה.
חוקה זו שבה והרחיבה את סמכויותיו של נשיא טורקיה באופן מרחיק לכת והשפיעה במידה רבה גם על סמכויותיו של ראש הממשלה.
באפריל 2017 הוחלט במשאל עם לבטל את תפקיד ראש הממשלה ולמזגו עם תפקיד הנשיא.
מסדשםתחילת כהונהסיום כהונהמפלגה1מוסטפא כמאל אטאטורק3 במאי 192024 בינואר 1921מפלגת העם הרפובליקאית2מוסטפא פווזי צ'קמק24 בינואר 19219 ביולי 1922מפלגת העם הרפובליקאית3חוסיין ארוף אורביי12 ביולי 19224 באוגוסט 1923מפלגת העם הרפובליקאית4אלי פטהי אוקיאר14 באוגוסט 192327 באוקטובר 1923מפלגת העם הרפובליקאית
בתקופה זו "ראשי הממשלות" היו למעשה היושבי ראש של האספה הלאומית הגדולה של טורקיה.
ראש ממשלת יפן (ביפנית: 内閣総理大臣) הוא העומד בראש הרשות המבצעת ביפן.
ראש הממשלה ממונה על ידי קיסר יפן לאחר שנבחר בידי הדיאט.
ראש הממשלה מנהל את ממשלת יפן ובסמכותו למנות ולפטר את שרי הממשלה.
סנאה טאקאיצ'י היא ראש ממשלת יפן הנוכחית מאז 21 באוקטובר 2025.
משרד ראש הממשלה נוסד בשנת 1885, ארבע שנים לפני חקיקתה של חוקת מייג'י.
המבנה הנוכחי שלה מתבסס על חוקת יפן הנוכחית שהתקבלה בשנת 1947.
ראש הממשלה של יפן נבחר על ידי שני הבתים של הדיאט.
כל בית מקיים הצבעה המורכבת משתי קריאות לבחירת נציג יחיד.
אם כל בית בחר נציג אחר, ממונה ועדה משותפת שמטרה לבחור מועמד משותף.
אם הוועדה אינה מצליחה לבחור מועמד בתוך עשרה ימים מכינוסה, החלטת בית הנבחרים מתקבלת כהכרעת הדיאט כולו.
מסיבה זו יכול בית הנבחרים, באופן תאורטי, למנות כל ראש ממשלה שיראה לנכון.
המועמד ממונה באופן רשמי על ידי הקיסר.
על ראש הממשלה להתפטר אם בית הנבחרים מקבל הצעת אי אמון או אם הוא מפסיד בהצבעת אמון, זולת אם בית הנבחרים מפוזר בתוך פרק זמן של עשרה ימים.
אחראי שולט ומפקח על הרשות מבצעת כולה.
מציג את החוקים לפרלמנט שהם מטעם הממשלה.
חותם על חוקים וצווים של הממשלה (יחד עם חברים אחרים בקבינט), חתימתו דרושה על כל חוקי והוראות הקבינט.
ממנה את כל שרי הממשלה, ויכול לפטר אותם בכל עת.
רשאי להתיר לנקוט פעולה חוקית-משפטית נגד שרי קבינט.
חייב לדווח דיווחים על יחסי פנים וחוץ לפרלמנט.
חייב לדווח ולספק על פי דרישה תשובות או הסברים לפרלמנט.
יכול לייעץ לקיסר לפזר את בית הנבחרים של הדיאט.
בתוקף חוק הקבינט חולש על פגישות של הקבינט.
בתוקף חוק כוחות ההגנה של יפן מפקד העליון של כוחות ההגנה של יפן.
בתוקף חוק בתי המשפט יכול לעקוף, לפי הצגתה של סיבה בעלת תוקף רציני, צווי בית משפט נגד מעשה מנהלי.
בשונה מרוב המערכות הפרלמנטריות שבהן לשרי הממשלה חופש פעולה מסוים, בגבולות האחריות הקולקטיבית, הממשלה היפנית היא מעין שלוחה של סמכותו של ראש הממשלה.
לאחר תקופת מייג'י אומצה שיטת הדייג'ו-קאן, אשר שימשה בעבר בתקופת נארה.
הכוח הפוליטי של הדייג'ו דייג'ין ועוזריו, סדייג'ין ונדייג'ין, נמצא לעיתים קרובות בניגוד עניינים עם משרות אחרות, כגון הסָנְגִי.
ב-1882 נסעו איטו וסגל המטה שלו, מיוג'י איטו וסיונג'י קינמוצ'י, לאירופה במטרה לחקור חוקות במדינות שבהם מונרכיה חוקתית – האימפריה הבריטית והקיסרות הגרמנית.
מעונו ומקום העבודה הרשמי של ראש ממשלת יפן מכונה קנטיי.
בניין הקנטיי המקורי שימש את ראש הממשלה בין 1929 ל-2002, אז נחנך בניין חדש.
הבניין הישן הוסב למעון הרשמי וקיבל כינוי חדש – קוטיי.
ראש ממשלת יפן מאובטח המשטרה להגנת אישים הפועלת תחת משטרת המטרופולין של טוקיו.
ראש ממשלת יפן נוסע במכונית Toyota Century.
דגם Lexus LS 600h L, ששימש כמכונית השרד הרשמית בין השנים 2008–2019, משמש כיום כרכב חלופי.
לנסיעות אוויריות רשמיות לחו"ל, ממשלת יפן מחזיקה שני מטוסי בואינג 777, שהחליפו את מטוסי בואינג 747-400 בשנת 2019. המטוסים משמשים גם את הקיסר, בני המשפחה הקיסרית ובכירים נוספים.
בעת טיסות רשמיות הם נושאים את אות הקריאה Japanese Air Force One ו־Japanese Air Force Two, ובטיסות שאינן רשמיות (כגון טיסות אימון) את השמות Cygnus One ו־Cygnus Two.
שני המטוסים טסים יחד במשימות ממשלתיות, כאשר אחד משמש כלי הטיס הראשי והשני כמטוס גיבוי ובו צוות תחזוקה.
המטוסים מכונים רשמית המטוסים הממשלתיים הבלעדיים של יפן (ביפנית: 日本国政府専用機, Nippon-koku seifu sen'yōki).
ראש ממשלת אתיופיה עומד בראש מועצת השרים המהווה את הרשות המבצעת במדינה והוא גם ראש הכוחות המזוינים.
על מנת להיבחר לראש ממשלה על המועמד להיות חבר בבית הנבחרים ויושב ראש המפלגה הגדולה ביותר.
משרד ראש הממשלה נוסד לראשונה בשנת 1941 עם סיום מלחמת השחרור האתיופית, ראשי הממשלה בזמן זה היו מתמנים על ידי קיסר אתיופיה.
למרות תפקידו הבכיר, בתחילת הדרך ראש הממשלה דה פקטו היה היועץ הראשי של הקיסר שהיה מכונה "שר העט", לאחר מכן בשנות ה-60 תפקיד שר העט אוחד עם תפקיד ראש הממשלה וכך איש זה היה האדם המשפיע ביותר פוליטית לאחר הקיסר, תפקיד ראש הממשלה היה קיים עד המהפכה האתיופית.
המשרד נוסד מחדש כאשר אתיופיה הפכה לרפובליקה עממית ב-1987, המשרד המשיך להתקיים גם כאשר אתיופיה הפכה לפדרציה ב-1991.
בין תפקידיו הבכירים הוא בחירת תובע כללי ונשיא בית המשפט הפדרלי וסגנו (לאחר שמקבלים אישור מבית הנבחרים).
ראש ממשלת לטביה (בלטבית: ministru prezidents) הוא החבר החזק ביותר בממשלת לטביה, העומד בראש קבינט השרים של לטביה.
ראש הממשלה מקבל מועמדות מנשיא לטביה, אך חייב לקבל רוב פרלמנטרי בסאימה.
תרגום ישיר מלטבית של המונח הרשמי הוא שר-נשיא , תפקיד המשמש כראש הרשות המבצעת בכמה ממדינות אירופה.
להלן רשימה של כל ראשי ממשלת לטביה הן מהתקופה הראשונה של עצמאות לטביה (1918–1940) והן מאז שהמדינה חזרה לעצמאותה (1990 עד היום).
מ-1990 עד 6 ביולי 1993 נודע ראש הממשלה כיושב ראש מועצת השרים.
מ-4 במאי 1990, אז אומצה ההצהרה על החזרת העצמאות של הרפובליקה.
ראש ממשלת בלארוס (בבלארוסית: Прэм'ер-міністр Беларусі) הוא המשרה הרביעית בחשיבותה בבלארוס, אחרי יו"ר הבית העליון בפרלמנט הבלארוסי, יו"ר הבית התחתון והנשיא.
ראש הממשלה הוא יושב ראש מועצת השרים של רפובליקת בלארוס ועל פי החוקה הבלארוסית הוא אחראי להגדרת סדר יומה של הממשלה וניהול מדיניות הממשלה בנושאים שונים.
ראש הממשלה אחראי על כל ענייני הפנים במדינה.
ראש ממשלת ירדן הוא יושב ראש מועצת השרים של הממלכה ההאשמית של ירדן.
ראש הממשלה הנוכחי של ירדן הוא ג'עפר חסאן, שמכהן בתפקיד מ-15 בספטמבר 2024.
הממלכה ההאשמית של ירדן היא מונרכיה חוקתית, כפי שנקבע מאז 1952 על ידי המלך חוסיין.
בירדן, הרשות המבצעת נתונה בידי מועצת השרים, אשר ממונה על ידי המלך ומדווחת לשני בתי הפרלמנט.
55 חברי הבית העליון ממונים על ידי המלך, בעוד ש-110 מנציגי הבית התחתון נבחרים בהצבעה דמוקרטית, כך על פי חוקת ירדן.
לפיכך, ראש ממשלת ירדן, כיושב ראש מועצת השרים, ממונה על ידי המלך.
תפקיד ראש הממשלה בירדן נוצר לראשונה כתפקיד ראש ממשלת אמירות עבר הירדן ("מועצת היועצים"), שקמה לראשונה ב-1 ביוני 1921. לראש הממשלה הראשון מונה הדרוזי רשיד טליע, שהוחלף באוגוסט 1921 במזהר רסלאן.
במאי 1924 כפה "הנציג הבריטי הבכיר" באמירות הנרי קוקס על עבדאללה, בעזרתו של מזכיר ממשלת המנדט גילברט קלייטון, למנות מחדש את ראש הממשלה שפיטר בינואר 1923, עלי רדא אל-רכאבי, ובכך איבד עבדאללה לשנים רבות את זכותו בפועל (אם כי לא להלכה) לבחור לעצמו את ראשי ממשלותיו.
ב-1926 שונה שמה של ממשלת האמירות מ"מועצת היועצים" ל"מועצה המבצעת".
ב-1946 אמירות עבר הירדן הפכה לממלכה ההאשמית של ירדן, ותפקיד ראש הממשלה הוגדר כיושב ראש מועצת השרים האחראי לניהול הקבינט.
תפקיד ראש הממשלה עוגן בחלק ב' בחוקת ירדן שהתקבלה ב-1951, ובמסגרתה הוכרז כי ראש הממשלה הוא נשיא מועצת השרים.
לראש ממשלת ירדן יכול להתמנות רק אזרח ירדן.
בעת מינויו לתפקיד, עליו להישבע בפני מלך ירדן את שבועת כניסתו לתפקיד, שזוהי לשונה:
ראש ממשלת דרום אפריקה היה תפקידו של מי שעמד בראש ממשלת דרום אפריקה בין השנים 1910–1984.
תפקיד ראש ממשלת דרום אפריקה הונהג בשנת 1910 כאשר הוקם איחוד דרום אפריקה.
עד שנת 1961 בוצע המינוי לתפקיד על ידי המושל הכללי של דרום אפריקה ולאחר מכן על ידי נשיא דרום אפריקה.
למעשה, מי שהתמנה לתפקיד היה מנהיג מפלגת הרוב בפרלמנט.
ראש הממשלה הראשון היה לואי בותה, לשעבר גנרל בורי במלחמת הבורים השנייה.
בותה היה הדמות הפוליטית המובילה של המדינה ולמעשה ראש הרשות המבצעת, אשר סמכויותיו דומות למקבילו הבריטי.
משרת ראש הממשלה בוטלה ב-1984, כאשר בתוקף החוקה החדשה ניתנו סמכויותיו לנשיא המדינה ולמעשה מוזגו שני התפקידים יחדיו.
ראש הממשלה האחרון, פיטר וילם בותה הפך להיות נשיא לאחר השינוי בחוקה.
בדרום אפריקה שלאחר האפרטהייד, קראה מפלגת החופש אינקתה, לפיצול מחדש של התפקיד, כשראש הממשלה יהיה ראש הרשות המבצעת, כדי למנוע מצב של משטר חד-מפלגתי
ראשי הממשלה של דרום אפריקה
שם תמונה תאריכי כהונה הפרלמנט/ים שבתקופתם כיהן מפלגהפעילות עיקרית לואי בותה Louis Botha (1862-1919) 31 במאי 1910 27 באוגוסט 1919 הראשון (1910) השני (1915) המפלגה הדרום אפריקאית ראש הממשלה הראשון
הקמת האיחוד של דרום אפריקה
מת בעת כהונתו יאן סמאטס Jan Christiaan Smuts (1870-1950) 3 בספטמבר 1919 30 ביוני 1924 השני השלישי (1920) הרביעי (1921) המפלגה הדרום אפריקאית השתתף בוועידה האימפריאלית של 1921
ניסה לתווך בשביתת הנשק ובהסכם השלום בין הבריטים והלאומנים האירים במלחמת העצמאות האירית
דיכא את מרד הראנד ועקב כך הפסיד בבחירות של 1924
הנהיג דגל לאומי חדש ב-1928
הנהיג זכות בחירה לנשים לבנות ב-1930
אימץ את חוק וסטמינסטר ב-1931
שלל את זכות הבחירה מהשחורים
יצר קואליציה עם המפלגה הדרום אפריקאית והקים את המפלגה המאוחדת
התפטר לאחר שהמפלגה סירבה לקבל את עמדתו לגבי נייטרליות במלחמת העולם השנייה יאן סמאטס Jan Christiaan Smuts (1870-1950) (כהונה שנייה) 5 בספטמבר 1939 4 ביוני 1948 השמיני התשיעי (1943) המפלגה המאוחדת מלחמת העולם השנייה
אשרר את מגילת האומות המאוחדות
פרסם את דוח פאגן (Fagan) שקבע שהפרדה גזעית מוחלטת בדרום אפריקה היא לא מעשית וההגבלות על ההגירה לאזורים עירוניים צריכות להיפסק
שלל את זכות ההצבעה מהצבעונים
ניהל את משפטם של 156 פעילים שהיו מעורבים באמנת החרות (כולל נלסון מנדלה)
ניתק את היחסים הדיפלומטיים עם ברית המועצות
מת בעת כהונתו הנדריק פרוורד Hendrik Frensch Verwoerd (1901-1966) 2 בספטמבר 1958 6 בספטמבר 1966 השנים עשר השלושה עשר (1961) הארבעה עשר (1966) המפלגה הלאומית תחילת מלחמת הגבול
נאום "רוח השינוי" של ראש ממשלת בריטניה הרולד מקמילן
הפיכת דרום אפריקה לרפובליקה לאחר משאל העם של 1960
ביטול ההצבעה הנפרדת של השחורים
נרצח בעת כהונתו ג'ון פורסטר Balthazar Johannes Vorster (1915-1983) 13 בספטמבר 1966 2 באוקטובר 1978 הארבעה עשר החמישה עשר (1970) השישה עשר (1974) השבעה עשר (1977) המפלגה הלאומית ביטל את הצבעת השחורים
התפתחות מלחמת הגבול כמלחמה כוללת
ניהל תהליך של דטאנט עם מדינות אפריקה ואפשר לדיפלומטים אפריקאים להתגורר באזורים לבנים
עורר את חמתם של הקיצונים במפלגתו כאשר התיר את נוכחותם של שחקנים וצופים מאורים בעת ביקורה של נבחרת הרוגבי של ניו זילנד ב-1970
תמך באופן בלתי רשמי, אך סירב להכיר במדינה השכנה, רודזיה שנשלטה על ידי ממשלת מיעוט לבן שהכריז על עצמאות מבריטניה
ב-1974, בלחץ מזכיר המדינה של ארצות הברית הנרי קיסינג'ר, לחץ על ראש ממשלת רודזיה איאן סמית' לקבל את העיקרון ששלטון המיעוט הלבן לא יוכל להמשך לנצח
התפטר מתפקידו פיטר וילם בותה Pieter Willem Botha (1916-2006) 9 באוקטובר 1978 3 בספטמבר 1984 השבעה עשר השמונה עשר (1981) התשעה עשר (1984) המפלגה הלאומית שימש גם כשר ההגנה עד 1980
שיפר את היחסים עם המערב
הנהיג רפורמה תחוקית נרחבת ב-1983, כולל ייסוד "הפרלמנט המשולש" (Tricameral Parliament) שאפשר מתן זכות הצבעה מוגבלת לצבעונים ולהודים
עדיין לא ניתנה זכות הצבעה לשחורים
החל בתוכנית הגרעין הסודית בשיתוף פעולה עם ישראל שבמסגרתה יוצרו שש פצצות אטום.
הקמת יחידת המשטרה לדיכוי התקוממויות
התפטרותו של פורסטר כנשיא המדינה עקב "שערוריית מולדרגייט" (Muldergate Scandal)
ביטול משרת ראש הממשלה ב-1984
הפך להיות נשיא דרום אפריקה
ראש ממשלת דנמרק (בדנית: statsminister, מילולית: "שר המדינה"), הוא העומד בראש הממשלה של דנמרק.
לפני יצירתו של התפקיד, לא היה קיים בדנמרק תפקיד זה הנפרד מראש המדינה, קרי המלך, ששימש כראש הרשות המבצעת.
במסגרת החוקה של שנת 1849 הפכה דנמרק למונרכיה חוקתית, כוחו של המלך הוגבל ונוצר התפקיד של ראש הממשלה.
הראשון שכיהן בתפקיד זה היה אדם וילהלם מולטקה.
ראש הממשלה יושב בראש הקבינט אשר באופן רשמי ממונה על ידי המלך.
בפועל המינוי של ראש הממשלה מסתמך על התמיכה שהוא מקבל מהפרלמנט (Folketing).
מאז תחילת המאה ה-20 לא זכתה אף מפלגה ברוב בפרלמנט וראש הממשלה היה צריך להרכיב קואליציה של מפלגות כדי להקים ממשלה.
יחד עם זאת, רק ארבע ממשלות מאז מלחמת העולם השנייה, זכו לרוב בפרלמנט והממשלות היו זקוקות לתמיכה של מפלגות מחוץ לקואליציה.
מאז יוני 2019 מכהנת מדה פרדריקסן כראשת הממשלה.
החל משנת 1699 ועד לשנת 1730 היה תוארו של נושא המשרה הלא-מלכותי הבכיר ביותר – "הנגיד הגדול" (בדנית: storkansler) ומ-1730 ועד 1848 נקרא תפקיד זה "שר המדינה" (בדנית: statsminister).
תארים אלה קדמו לתפקיד הנוכחי של ראש הממשלה.
יחד עם זאת, שלא כמו התפקיד הנוכחי, הנגיד הגדול ושר המדינה לא היו באופן רשמי אלה שעומדים בראש הממשלה.
למלך הייתה סמכות שלטונית כמונרך אבסולוטי החל משנת 1661 ועד לכינון החוקה הליבראלית בראשית המאה ה-19.
משרת ראש הממשלה הוא חלק מהמונרכיה החוקתית כפי שעוצבה ב-1848 ונחתמה כחוקת דנמרק ב-5 ביוני 1849. החוקה החדשה מיסדה מערכת פרלמנטרית על ידי כינון פרלמנט בעל שני בתים שכללה את הרשות המחוקקת (Rigsdagen) ואת מועצת ההנהגה (Council Presidum).
הראשון שעמד בראש מועצת ההנהגה היה אדם וילהלם מולטקה שהחל את כהונתו ב-22 במרץ 1848. מולטקה והשניים שהחזיקו בתפקיד אחריו נשאו בתואר premierminister (מילולית: ראש הממשלה).
החל מ-1855 והלאה ראש הממשלה היה מכונה בפשטות "נשיא המועצה" (Konseilspræsident).
ראש הממשלה החמישי קארל כריסטיאן האל (Carl Christian Hall) שכיהן בתפקיד החל משנת 1857, היה הראשון מראשי הממשלה של דנמרק שעמד בראש מפלגה פוליטית, המפלגה הלאומית הליברלית.
משרת ראש הממשלה הנוכחית נוצרה ב-1 בינואר 1914, כשמועצת ההנהגה הפכה להיות גוף הכפוף לראש הממשלה.
לפני כן הייתה המועצה גוף שכונס בצורה בלתי רשמית על ידי ראש הממשלה.
שמו של התפקיד שונה שוב בשנת 1918 בתקופת כהונתו של קארל תאודור זאהלה (Carl Theodor Zahle) ל"שר המדינה", כפי שנעשה גם במדינות השכנות שוודיה ונורווגיה וכך נותר התואר עד היום.
באמצע המאה ה-19 התפתחה בדנמרק מערכת מפלגות חזקה, כשראש הממשלה היה מנהיג מפלגות השמאל או הימין.